Source: http://www.mikkeli.fi/node/27455
Timestamp: 2017-10-18 20:21:47+00:00
Document Index: 9717164

Matched Legal Cases: ['§77', '§78', '§79', '§80', '§81', '§82', '§83', '§ 112', '§84', '§85', '§86', '§87', '§88', '§89', '§90']

Kaupunginhallitus 25.9. | Mikkeli
Etusivu ›› Uutinen ›› Kaupunginhallitus 25.9.
25.9.2017 - 19:03
Kaupunginhallituksen kokous 25.9.2017.
§77 Microsoft-käyttöoikeuksien ja käyttöoikeuksiin liittyvien palveluiden hankinta
Armi-Salo Oksa (kok.) ilmoitti olevansa esteellinen ja poistui kokouksesta.
Mikkelin kaupungilla on kaksi erillistä sopimusta Microsoft-käyttöoikeuksista ja niihin liittyvistä palveluista:
1.Hallinnon käyttöoikeuksista EAS-sopimus, jonka arvo on noin 350 000 euroa vuodessa, ja
2. Koulujen, varhaiskasvatuksen, kansalaisopiston ja kirjastojen käyttöoikeuksista EES-sopimus, jonka arvo on noin 90 000 euroa vuodessa.
Mikkelin kaupungin käyttöoikeudet vuosille 2017-2020 on hankittu KL Kuntahankintojen kilpailuttaman, vuoden 2017 lopussa päättyvän, puitesopimukseen kautta. KL Kuntahankinnat on käynnistänyt uuden kilpailutuksen (KLKH 131 Microsoft-käyttöoikeuksien jälleenmyynti ja käyttöoikeuksiin liittyvät palvelut) nelivuotiselle sopimuskaudelle 2018-2022.
Kaupunginhallitus päätti, että Mikkelin kaupunki liittyy KL Kuntahankintojen kilpailutukseen KLKH 131 Microsoft-käyttöoikeuksien jälleenmyynti ja käyttöoikeuksiin liittyvät palvelut. Lisäksi kaupunginhallitus valtuutti talousjohtaja Heikki Siiran allekirjoittamaan kilpailutuksen sitoumuslomakkeen.
§78 Osallistuminen maakunnalliseen sosiaalihuoltolain ja vammaispalvelulain mukaisten kuljetusten kilpailutukseen
Kaupunginhallituksen keskustelun aikana Kirsi Olkkonen (kesk.) esitti Soile Kuitusen (sd.) kannattamana asian jättämistä pöydälle. Asia jätettiin yksimielisesti pöydälle ja käsitellään kaupunginhallituksen kokouksessa 2.10.2017.
§79 Kaupunginhallituksen vastine korkeimmalle hallinto-oikeudelle, Processing Finland Oy:n valitus
Mikkelin kaupunginhallitus päätti antaa vastineen korkeimmalle hallinto-oikeudelle asiassa 4080/3/17. Vastine on kokousmateriaalin liitteenä.
§80 Tilakeskuksen esitys liiketilojen vuokrien tarkistamiseksi 1.1.2018
Mikkelin kaupunginhallitus hyväksyi tilakeskuksen ulosvuokrattujen teollisuus-, varasto-, liike- ja toimistotilojen vuokrien tarkistamisen 1.1.2018 alkaen 2,0 %:n yleiskorotuksella kuitenkin niin, että tapauskohtaisesti voidaan suorittaa markkinatilanteen ja asiakassuhteen edellyttämää harkintaa. Indeksiin ja muihin sopimusehtoihin sidotut vuokrat korotetaan sopimusehtojen mukaisesti.
§81: Asian ottaminen ylemmän toimielimen käsiteltäväksi
Mikkelin kaupunginhallitus päätti kehottaa siirrettyä toimivaltaa käyttäviä viranomaisia huolehtimaan kuntalain 92 §:n tarkoittamien päätösten ilmoittamisesta ylemmälle viranomaiselle kaupungin hallintosäännön mukaisesti.
Kaupunginhallituksen alaisten viranomaisten osalta kaupunginhallitus päätti, ettei seuraavista päätöksistä tarvitse ilmoittaa kaupunginhallitukselle ja kaupunginjohtajalle:
§82 Kaupungin vaakunan käyttöohje
Kaupunginhallitus hyväksyi vaakunan käyttöohjeen ja sitä tarkentavan soveltamisohjeen. Soveltamisohje tarkistetaan aina graafisen ilmeen päivittämisen yhteydessä.
§83 Mikkelin kaupungin avustusperiaatteet
Kaupunginhallitus hyväksyi liitteen mukaiset avustusperiaatteet ja kumosi 16.3.2015 § 112 hyväksytyn yleisohjeen. Muutokset tulevat voimaan 1.1.2018 alkaen.
Lisäksi kaupunginhallitus edellytti, että vastuulautakuntien tulee lähettää hyväksymänsä palvelualuekohtaiset avustusperiaatteet kaupunginhallitukselle tiedoksi.
§84 Kehitysyhtiön tulevaisuuden rooli - Miksei 2020
hankkeiden hallinnoinnin osalta ottamalla huomioon kaikki alueen hankehallinnoijat markkinoinnin osalta varmistamalla kaupunkikonsernin markkinoinnin yhtenäisyys matkailun osalta vastuutahoina kaupunginjohtaja strategia- ja kehityspäällikkö ja Miksein toimitusjohtaja määräaika lokakuun 2017 loppuun mennessä
3) selkiyttää kaupungin elinvoimaverkoston rakenteet ja käytänteet
§85 Kaupunginhallituksen edustaja Mikkelin seudun ympäristölautakuntaan
Kaupunginhallitus nimesi edustajaksi Minna Pöntisen (vihr.).
§86 Etelä-Savon maakuntauudistuksen ohjausryhmän jäsenten päivittäminen
Kaupunginhallitus nimesi jäseneksi Markku Aholaisen (sd.) ja varajäseneksi Soile Kuitusen (sd.) sekä Seija Kuikan (kesk.) ja varajäseneksi Jyrki Koivikon (kok.)
§87 Valtuustoaloite maksuttoman joukkoliikenne kokeilun tasapuolistamisesta
Kaupunginhallitus päätti esittää, että kaupunginvaltuusto merkitsee tiedoksi kaupunkiympäristölautakunnan selvityksen Perussuomalaisten valtuustoryhmän ym. valtuustoaloitteeseen ja toteaa aloitteen loppuunkäsitellyksi.
§88 Valtuustoaloite sinisen biotalouden osaamiskeskuksen perustamisesta
Kaupunginhallituksen keskustelun aikana Kirsi Olkkonen (kesk.) esitti Markku Aholaisen (sd.) ja Pekka Pöyryn (kesk.) kannattamana täydennyksen niin, että kaupunki tavoittelee ko. osaamiskeskuksen perustamista.
§89 Valtuustoaloite koirapuistojen rakentamiseksi Rantakylään ja Tuppuralaan
Kaupunginhallituksen keskustelun aikana Soile Kuitunen (sd.) esitti Kirsi Olkkosen (kesk.) ja Jarno Strengelin (sd.) kannattamana asian palauttamista uuteen valmisteluun. Asia palautettiin uudestaan valmisteluun yksimielisesti.
§90 Valtuustoaloite Orijärvellä Karilantiellä autojen nopeuksien hiljentämiseksi
Kaupunginhallitus päätti esittää, että kaupunginvaltuusto merkitsee tiedoksi kaupunkiympäristölautakunnan selvityksen SDP:n valtuustoryhmän valtuustoaloitteeseen ja toteaa asian loppuunkäsitellyksi.